เรื่องร้องเรียน (สอบถาม,เสนอแนะ,ร้องเรียน) วันที่ 2023-06-13 06:25:54 — แขวงวัดโสมนัส เขตป้อมปราบศัตรูพ่าย จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660023922

ขอให้ปรับปรุงระบบการให้บริการทางโทรศัพท์ของสำนักงานเขตลาดพร้าว ฝ่ายพัฒนาชุมชน กรุงเทพมหานคร ผ่านทางหมายเลขโทรศัพท์ 025306641 ต่อ 6937, 025397776, 025386399 และมีหมายเลขโทรศัพท์จำนวนมาก แต่ผู้ร้องไม่สามารถจดจำได้ทั้งหมด เนื่องจากวันจันทร์ที่ 5 มิถุนายน 2566 จนถึงวันจันทร์ที่ 12 มิถุนายน 2566 (ไม่สามารถแจ้งเวลาได้ชัดเจนได้) แต่ผู้ร้องทำการติดต่อไปยังหมายเลขโทรศัพท์ดังกล่าว ทั้งช่วงเช้า, ช่วงบ่าย, ช่วงเย็น หรือวันเวลาราชการ โดยผู้ร้องได้ติดต่อไปยังหมายเลขโทรศัพท์ดังกล่าว เพื่อสอบถามเกี่ยวกับเอกสาร การยื่นเรื่องดำเนินการเกี่ยวกับการขอรับเบี้ยยังชีพของผู้สูงอายุ แต่ติดต่อไปยังหมายเลขโทรศัพท์ ของฝ่ายพัฒนาชุมชน ผ่านทางหมายเลขโทรศัพท์ 02-5306641 ต่อ 6937 ซึ่งเป็นสายภายใน โดยหมายเลขโทรศัพท์ดังกล่าวผู้ร้องมีอยู่แล้ว แต่เมื่อติดต่อไปยังหมายเลขโทรศัพท์ดังกล่าว ปรากฏว่า ลักษณะสัญญาณโทรศัพท์สายว่าง แต่ไม่มีเจ้าหน้าที่รับสาย จากนั้นผู้ร้องได้ติดต่อไปยังฝ่ายต่างๆ ของสำนักงานเขตลาดพร้าว (ไม่สามารถจดจำหมายเลขโทรศัพท์และฝ่ายที่ติดต่อไปได้) เจ้าหน้าที่ของสำนักงานเขตลาดพร้าวฯ ได้แนะนำหมายเลขโทรศัพท์ 02-539 7776, 02-538-6399 ให้กับผู้ร้องเพิ่มเติม และ เมื่อผู้ร้องติดต่อไปยังหมายเลขโทรศัพท์ดังกล่าวอีกครั้ง ปรากฏว่า ประสบปัญหาลักษณะเช่นเดิม ลักษณะสัญญาณโทรศัพท์สายว่างสายว่าง แต่ไม่มีเจ้าหน้าที่รับสาย จากนั้นได้ทำการติดต่อไปยังหมายเลขโทรศัพท์ฝ่ายต่างๆ อีกครั้ง ได้มีเจ้าหน้าที่ฯ เพศชาย รับสาย ผู้ร้องได้สอบถามเรื่องดังกล่าว และขอให้เจ้าหน้าที่ที่รับสาย ทำการโอนสายไปยังฝ่ายพัฒนาชุมชน แต่เจ้าหน้าที่ท่านดังกล่าวแจ้งว่า " ไม่สามารถโอนสายได้เพราะคนละหน้าที่ โดยได้แนะนำให้ผู้ร้องเดินทางมายังสำนักงานเขตลาดพร้าวด้วยตนเอง " ซึ่งผู้ร้องแจ้งว่าเป็นผู้พิการทางด้านสายตา หากเดินทางไปยังสำนักงานเขตลาดพร้าว เพื่อติดต่อเกี่ยวกับการเรื่องดังกล่าว หากเอกสารไม่ครบหรือต้องเดินทางไปติดต่อที่สำนักงานเขตลาดพร้าวหลายๆ ครั้ง อาจไม่สะดวกเดินทางและค่อนข้างเป็นอุปสรรคสำหรับผู้พิการ จึงต้องการขอทราบข้อมูลเอกสารหลักฐานและรายละเอียดที่เกี่ยวข้องกับเจ้าหน้าที่ให้ชัดเจนก่อนเดินทางไปติดต่อที่สำนักงานเขตฯ จากดังกล่าวส่งผลทำให้ผู้ร้องไม่ได้รับความสะดวกในการติดต่อใช้บริการเป็นอย่างมากและเสียค่าใช้จ่ายในการติดต่อไปยังหน่วยงานดังกล่าว จึงประสงค์ขอให้ปรับปรุงระบบการให้บริการทางโทรศัพท์ของสำนักงานเขตลาดพร้าว ฝ่ายพัฒนาชุมชนดังกล่าว เพื่ออำนวยความสะดวกให้กับประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata